stanford-oval/wikipedia huggingface dataset:
דגראסי – דמויות
"חטיבת הביניים דגראסי" ו"תיכון דגראסי" > ארתור קובלאווסקי

ארתור קובלאווסקי (באנגלית: Arthur Kobalewscuy) הוא בוגר דגראסי, מחזור 1993. הוא אחיה הקטן של סטפני קיי. סטפני התביישה בו והוא נאלץ למצוא את דרכו בבית הספר לגמרי לבד. החבר הטוב ביותר שלו הוא ייק יו.
ארתור היה דמות ראשית בעונות 1–5 והופיע ב-65 פרקים.
את ארתור גילם השחקן דנקן ווג.
"חטיבת הביניים דגראסי" ו"תיכון דגראסי" > ייק יו

ייק יו (באנגלית: Yick Yu) הוא בוגר דגראסי, מחזור 1993. הוא ומשפחתו היו עניים והיגרו מווייטנאם, אחרי שנמלטו ממלחמת וייטנאם. הוא לא היה נער שמח תחילה, אך בהמשך מצא חברים וצבר ביטחון. החבר הטוב ביותר שלו היה ארתור קובלאווסקי.
ייק היה דמות ראשית בעונות 1–5 ואורח בדגראסי: הדור הבא, עונות 1–2. סך הכל הופיע ב-67 פרקים.
את ייק גילם השחקן סילאק סייסנאסי.
"חטיבת הביניים דגראסי" ו"תיכון דגראסי" > ליז אורורק

ליז אורורק (באנגלית: Liz O'Rourke) היא בוגרת דגראסי, מחזור 1992. כשהיא הגיעה לבית הספר, היו שמועות שהיא "קלה" ושהיא נערה פרועה. ג'ואי ניצל את זה וניסה לשכב איתה, אך היא סירבה בכעס. יש לה תשוקה לבעלי חיים. החברה הטובה ביותר שלה היא כריסטין נלסון.
ליז הייתה דמות ראשית בעונות 2–5 ואורחת בדגראסי: הדור הבא, עונות 1, 3 ו-5. סך הכל הופיעה ב-53 פרקים.
את ליז גילמה השחקנית קאת'י קינן.
"חטיבת הביניים דגראסי" ו"תיכון דגראסי" > סיימון דקסטר

סיימון דקסטר (באנגלית: Simon Dexter) הוא בוגר דגראסי, מחזור 1992. בזמנו הפנוי הוא היה דוגמן ואהב לעסוק בספורט. הוא היה בלתי נפרד מבת זוגו, אלכסה פפדופולוס, ואף התחתן עמה מיד עם סיום הלימודים.
סיימון היה דמות ראשית בעונות 1–5 ואורח בדגראסי: הדור הבא, עונה 1. סך הכל הופיע ב-49 פרקים.
את סיימון גילם השחקן מייקל קארי.
"חטיבת הביניים דגראסי" ו"תיכון דגראסי" > סקוטר וובסטר

סקוטר וובסטר (באנגלית: Scooter Webster) הוא בוגר דגראסי, מחזור 1993. הוא חלק מכיתת המחוננים בבית הספר ותחילה סבל הרבה מהצקות מפני שהוא נמוך.
סקוטר היה דמות ראשית בעונות 2–5.
את סקוטר גילם השחקן כריסטופר צ'ארלסוורת'.
"חטיבת הביניים דגראסי" ו"תיכון דגראסי" > מאיה גולדברג

מאיה גולדברג (באנגלית: Maya Goldberg) היא בוגרת דגראסי, מחזור 1993. היא מגיעה מבית יהודי והיא נולדה עם ספינה ביפידה, מה שאומר שהיא נעזרת בכיסא גלגלים. על אף המגבלה שלה, היא נערה אמביציוזית וטובת לב שלא נותנת לנכות שלה להגביל את חייה.
מאיה הייתה דמות ראשית בעונות 2–5 ואורחת בדגראסי: הדור הבא, עונה 1.
את מאיה גילמה השחקנית קירה לוי.
"חטיבת הביניים דגראסי" ו"תיכון דגראסי" > בי. אל. טי.

בריאנט לסטר תומאס (באנגלית: Bryant Lester Thomas; לרוב נקרא בראשי התיבות בי. אל. טי.) הוא בוגר דגראסי, מחזור 1992. הוא היה חבר טוב להרבה מהדמויות האחרות ועזר להם עם הבעיות שלהם. החבר הטוב ביותר שלו היה סיימון דקסטר. הוא יצא לתקופה קצרה עם אלכסה פפדופולוס אך לבסוף התחיל לצאת עם מישל אקסט ונשאר לצדה גם כשאביה סילק אותה מהבית אחר שגילה שהיא יוצאת עם נער שחור.
בי. אל. טי. היה דמות ראשית בעונות 2–5 והופיע ב-48 פרקים.
את בי. אל. טי. גילם השחקן דאיו אייד.
"חטיבת הביניים דגראסי" ו"תיכון דגראסי" > טסה קמפנלי

טסה קמפנלי (באנגלית: Tessa Campanelli) היא בוגרת דגראסי, מחזור 1993. היא החלה את דרכה כנערה ילדותית והיפראקטיבית ובהמשך הופכת ליותר בוגרת ומשוחררת מינית. בסוף הסדרה היא נכנסה להיריון מג'ואי ג'רמיה אחרי שניהלה איתו רומן מאחורי גבה של קייטלין. היא בחרה לא לספר לג'ואי על ההיריון ולהפיל את התינוק.
טסה עומדת במרכז אחד הציטוטים המפורסמים מהסדרה, כשקייטלין שבורת הלב שואלת את ג'ואי: "You were FUCKING Tessa Campinelli?" ובכך הפכה לדמות השנייה בהיסטוריה שאמרה את המילה "Fuck" בשידורי ברודקאסט בטלוויזיה הקנדית. הדמות הראשונה הייתה סנייק, שאמר את המילה כמה שניות לפני קייטלין.
טסה הייתה דמות ראשית בעונות 3–5.
את טסה גילמה השחקנית קירסטן בורן.
"חטיבת הביניים דגראסי" ו"תיכון דגראסי" > קלוד טאנר

קלוד טאנר (באנגלית: Claude Tanner) הוא תלמיד לשעבר בדגראסי, חלק ממחזור 1991. הוא היה אקטיביסט והיה במערכת יחסים עם קייטלין ריאן. הוא הרס את מערכת היחסים שלו כשגרר את קייטלין לפעולה שכללה השחתה של מפעל גרעיני והשאיר אותה להיתפס בידי המשטרה בעודו בורח ומציל את עצמו. קייטלין נפרדה ממנו והדחייה שלה דרדרה אותו לדיכאון עמוק שבסופו התאבד בשירותים של בית הספר. גופתו התגלתה על ידי סנייק.
קלוד היה דמות ראשית בעונות 4–5.
את קלוד גילם השחקן דייוויד ארמין-פרסלס.
דגראסי: הדור הבא ודגראסי: הכיתה הבאה > אמה נלסון

| --- | --- |

אמה בדגראסי: הדור הבא, עונה 7.
 הופעה ראשונה:  "Season's Greetings" (חטיבת הביניים דגראסי; 1988)
 הופעה אחרונה:  "#ThrowbackThursday" (דגראסי: הכיתה הבאה; 2016)
 מספר הופעות:  125 פרקים
 גילום הדמות:  מרים מקדונלד   סמנתה מוריסון (תינוקת)   אשלי הנריקס (תינוקת)
אמה נלסון (באנגלית: Emma Nelson) היא בוגרת תיכון דגראסי, מחזור 2007. היא בתם של בוגרי תיכון דגראסי כריסטין נלסון ושיין מקיי, ובתו החורגת של בוגר דגראסי ארצ'י סימפסון. היא נערה אידיאליסטית עם תשוקה לאיכות הסביבה שלא פוחדת להשמיע את קולה. היא ידועה בהיותה אחראית ובוגרת.
חברתה הטובה ביותר היא מאני סנטוס. חבריה הקרובים הם ליברטי ואן זאנט, ג'יי. טי. יורק וטובי אייזקס.
היא נשואה לספינר מייסון, נכון לדגראסי: הכיתה הבאה, עונה 2. היא יצאה בעבר עם שון קמרון, כריס שארפ, פיטר סטון, דמיאן הייז וקלי אשונה.
מקווי העלילה הבולטים שלה- נפילת קורבן לפדופיל באינטרנט (עונה 1), מערכת היחסים הסוערת שלה עם שון קמרון (עונות 1–7), הידבקות בזיבה אחרי שביצעה מין אוראלי בג'יי הוגארט (עונה 4), התמודדות עם אנורקסיה (עונה 5), מעבר לאוניברסיטה (עונה 8) ונישואיה לגאווין "ספינר" מייסון. (עונה 9)
את אמה גילמה השחקנית מרים מקדונלד.
אמה הייתה דמות מינורית בחטיבת הביניים דגראסי ובתיכון דגראסי בהיותה תינוקת. היא הייתה דמות ראשית בדגראסי: הדור הבא בעונות 1–9, וחזרה להופעת אורח בדגראסי: הכיתה הבאה, עונה 2.
דגראסי: הדור הבא ודגראסי: הכיתה הבאה > מאני סנטוס

| --- | --- |

מאני בדגראסי: הדור הבא, עונה 3.
 הופעה ראשונה:  "Mother And Child Reunion" (דגראסי: הדור הבא; 2001)
 הופעה אחרונה:  "Degrassi Takes Manhatten" (דגראסי: הדור הבא; 2010)
 מספר הופעות:  128 פרקים
 גילום הדמות:  קאסי סטיל
מנואלה (מאני) סנטוס (באנגלית: Manny Santos) היא בוגרת תיכון דגראסי, מחזור 2007. תחילה היא הוצגה כחברתה החמודה והביישנית של אמה. בהמשך, היא העדיפה להתמקד בפופולריות, במראה החיצוני שלה ובמיניות שלה.
חברתה הטובה ביותר היא אמה נלסון. חבריה הקרובים הם ליברטי ואן זאנט, ג'יי. טי. יורק וטובי אייזקס, ובהמשך גם דארסי אדוורדס. הייתה לה יריבות עם פייג' מייקלצ'אק, אשלי קרווין ואלי נאש.
היא בזוגיות עם ג'יי הוגארט, נכון לעונה 9. היא יצאה בעבר עם קרייג מאנינג, ספינר מייסון, ג'יי. טי. יורק ודמיאן הייז.
מקווי העלילה הבולטים שלה- ביצוע הפלה בעקבות היריון לא רצוי מקרייג (עונה 3; הפרק לא שודר בארצות הברית בשל הנושא הרגיש אך שודר כמה שנים לאחר מכן), התמודדות עם הפצת סרטון עירום בכיכובה (עונה 5), התפתחות מערכת היחסים שלה עם ג'יי (עונות 7–9), לימודיה באוניברסיטה (עונה 8) ופרישתה מהלימודים לטובת מעבר להוליווד. (עונה 9)
את מאני גילמה השחקנית קאסי סטיל.
מאני הייתה דמות ראשית בעונות 1–9.
דגראסי: הדור הבא ודגראסי: הכיתה הבאה > ליברטי ואן זאנט

| --- | --- |

ליברטי בדגראסי: הדור הבא, עונה 5.
 הופעה ראשונה:  "Family Politics" (דגראסי: הדור הבא; 2001)
 הופעה אחרונה:  "#ThrowbackThursday" (דגראסי: הכיתה הבאה; 2016)
 מספר הופעות:  95 פרקים
 גילום הדמות:  שרה ברבל-טישאוור
ליברטי ואן זאנט (באנגלית: Liberty Van Zandt) היא בוגרת תיכון דגראסי, מצטיינת מחזור 2007. היא אחותו הגדולה של דני ואן זאנט. ליברטי הייתה ידועה כחנונית ומעצבנת, אך בעצם הייתה לא מובנת ומאוד בודדה. בהמשך הסדרה, היא נהייתה פחות מעצבנת ויותר אהודה אך נשארה מאוד שופטנית.
חבריה הטובים הם אמה נלסון, מאני סנטוס, ג'יי. טי. יורק וטובי אייזקס. הייתה לה יריבות עם מיה ג'ונס, אך הן השלימו.
היא רווקה, נכון לעונה 8. היא יצאה בעבר עם טאוורז, ג'יי. טי. יורק וניהלה רומן עם דמיאן הייז.
מקווי העלילה הבולטים שלה- התמודדות עם דיסקלקוליה (עונה 1), התאהבות בג'יי. טי. יורק (עונות 1–6), היריון מג'יי. טי. שהסתיים במסירת התינוק לאימוץ (עונה 5), התמודדות עם מותו של ג'יי. טי. (עונה 6) ולימודיה באוניברסיטה. (עונה 8)
את ליברטי גילמה השחקנית שרה ברבל-טישאוור.
ליברטי הייתה דמות ראשית בעונות 1–8 ואורחת בעונה 9 ובדגראסי: הכיתה הבאה, עונה 2.
דגראסי: הדור הבא ודגראסי: הכיתה הבאה > ג'יי. טי. יורק

| --- | --- |
 הופעה ראשונה:  "Mother And Child Reunion" (דגראסי: הדור הבא; 2001)
 הופעה אחרונה:  "Rock This Town" (דגראסי: הדור הבא; 2007)
 מספר הופעות:  83 פרקים
 גילום הדמות:  ריאן קולי
 
ג'יימס טייביריוס (ג'יי. טי.) יורק (באנגלית: J.T. Yorke) היה תלמיד בתיכון דגראסי עד למותו. הוא היה ליצן הכיתה בעל חוש הומור מפותח, והיה אהוב על כולם. (אפילו על תלמידים מהשכבות מעל, כמו פייג')
חבריו הטובים ביותר הם טובי אייזקס ופייג׳ מייקלצ׳אק. חבריו הטובים הם אמה נלסון, מאני סנטוס וליברטי ואן זאנט. הייתה לו יריבות עם ספינר מייסון וג'יי הוגארט, אך כבר היה ביחסים טובים עם שניהם לפני שמת.
הוא היה בזוגיות עם מיה ג'ונס לפני שמת. הוא יצא בעבר עם מאני סנטוס וליברטי ואן זאנט, בה הוא היה עוד מאוהב ועמד להגיד לה את זה לפני שנדקר למוות מחוץ למסיבת יום ההולדת שלה בידי תלמיד מבית הספר היריב, לייקהרסט.
מקווי העלילה הבולטים שלו- סלידתו מליברטי, ומאוחר יותר התאהבותו בה (עונות 1–6), הידלקות על מאני (עונה 3), ניסיונותיו להגדיל את הפין שלו באמצעות משאבה (עונה 4), היריון לא רצוי עם ליברטי, שימוש בסמים וניסיון התאבדות (עונה 5) ומותו. (עונה 6)
אחרי מותו, הוקמה לו אנדרטה שנראתה בשטחי בית הספר עד שנת 2017, ואז נעלמה.
את ג'יי. טי. גילם השחקן ריאן קולי.
ג'יי. טי. היה דמות ראשית בעונות 1–6.
דגראסי: הדור הבא ודגראסי: הכיתה הבאה > טובי אייזקס

| --- | --- |
 הופעה ראשונה:  "Mother And Child Reunion" (דגראסי: הדור הבא; 2001)
 הופעה אחרונה:  "Lost In Love" (דגראסי: הדור הבא; 2009)
 מספר הופעות:  88 פרקים
 גילום הדמות:  ג'ייק גולדסבי
 
טובי אייזקס (באנגלית: Toby Issacs) הוא בוגר תיכון דגראסי, מחזור 2007. הוא אחיה החורג של אשלי קרווין בעקבות נישואי אביו לאמה של אשלי.
חברו הטוב ביותר היה ג'יי. טי. יורק. חבריו הטובים הם ליברטי ואן זאנט, מאני סנטוס, אמה נלסון, שון קמרון, דני ואן זאנט וריק מוריי. הייתה לו יריבות עם ג'וני דימרקו, שנבעה ממעורבותו של ג'וני במותו של ג'יי. טי.
הוא רווק, נכון לעונה 7. הוא יצא בעבר עם קנדרה מייסון והיה מאוהב בליברטי ואן זאנט, אך לא היה איתה בזוגיות.
מקווי העלילה הבולטים שלו- קושי להסתגל לאחותו החורגת, אשלי (עונה 1), רצונו להשתלב במועדון האגרוף והפרעת האכילה שלו (עונה 2), מערכת היחסים שלו עם קנדרה מייסון (עונות 2–3), חברותו עם ריק מוריי, היורה בבית הספר (עונה 4), התמודדות עם מותו של ג'יי. טי. והידלקות על חברתו, ליברטי (עונה 6) ואהבה חד צדדית כלפיו מהולי ג'יי. (עונה 7)
את טובי גילם השחקן ג'ייק גולדסבי.
טובי היה דמות ראשית בעונות 1–5, משנית בעונות 6–7 ואורח בעונה 8.
דגראסי: הדור הבא ודגראסי: הכיתה הבאה > שון קמרון

| --- | --- |
 הופעה ראשונה:  "Eye Of The Beholder" (דגראסי: הדור הבא; 2001)
 הופעה אחרונה:  "Everything She Wants" (דגראסי: הדור הבא; 2008)
 מספר הופעות:  62 פרקים
 גילום הדמות:  דניאל קלארק
 
שון קמרון (באנגלית: Sean Cameron) הוא תלמיד לשעבר בדגראסי. הוא עבר לדגראסי בכיתה ז' אחרי תקרית אלימה בבית הספר הקודם שלו, במהלכה הוא גרם נזק לשמיעה של תלמיד אחר. הוא נחשב "ילד רע", אך למעשה היה בחור טוב שנטה לעשות טעויות.
חבריו הטובים הם ג'יי הוגארט, קרייג מאנינג, אלכס נונז, טובי אייזקס, מאני סנטוס, אמה נלסון וג'יי. טי. יורק. הייתה לו יריבות עם ג'ימי ברוקס ופיטר סטון. הוא עזב את דגראסי לפני סיום הלימודים והתגייס לצבא, לכן לא סיים ללמוד עם חבריו.
הוא רווק, נכון לעונה 7. הוא יצא בעבר עם אמה נלסון, אלי נאש ואיימי פיטרס-הופמן.
מקווי העלילה הבולטים שלו- מערכת היחסים שלו עם אמה (עונות 1–7), התדרדרות מחדש אחרי תקופת שיקום (עונה 3), מערכת היחסים שלו עם אלי (עונות 3–4), מעורבותו בירי בבית הספר (הציל את אמה מידי היורה; עונה 4), מאסר (עונה 6) וגיוסו לצבא (עונה 7).
את שון גילם השחקן דניאל קלארק.
שון היה דמות ראשית בעונות 1–4 ו-6, ואורח בעונה 7.
דגראסי: הדור הבא ודגראסי: הכיתה הבאה > אשלי קרווין

| --- | --- |

אשלי בדגראסי: הדור הבא, עונה 4.
 הופעה ראשונה:  "Mother And Child Reunion" (דגראסי: הדור הבא; 2001)
 הופעה אחרונה:  "Bust A Move" (דגראסי: הדור הבא; 2008)
 מספר הופעות:  72 פרקים
 גילום הדמות:  מליסה מקינטייר
אשלי קרווין (באנגלית: Ashley Kerwin) היא תלמידה לשעבר בדגראסי. היא אחותו החורגת של טובי אייזקס, בעקבות נישואיה של אמה לאביו של טובי. תחילה היא הוצגה כנערה פופולרית, אך חסרת ביטחון. בסוף עונה 1, היא בולעת גלולת אקסטזי ובוגדת בחבר שלה ג'ימי, מה שמוביל לניתוק מכל חבריה ולשינוי דרסטי בהופעה החיצונית שלה. היא תמשיך לשנות את הופעתה שוב ושוב במהלך הסדרה, ככל שהיא ממשיכה לחפש את עצמה. לבסוף היא חזרה להיות חברה עם כל החברים שאיבדה, אך הפופולריות כבר לא היוותה ערך עליון עבורה.
חברתה הטובה ביותר היא אלי נאש. היא חברה טובה של פייג' מייקלצ'אק, הייזל אדן, וטרי מק'גרגור. הייתה לה יריבות עם מאני סנטוס.
היא רווקה, נכון לעונה 8. היא יצאה בעבר עם ג'ימי ברוקס, קרייג מאנינג ואליסטר.
מקווי העלילה הבולטים שלה- קושי להסתגל לאחיה החורג החדש, טובי (עונה 1), יציאתו מהארון של אביה (עונה 1), אובדן כל חבריה והפיכה לגותית (עונה 2), מערכת היחסים הסוערת שלה עם קרייג (עונות 3–4), תמיכתה בג'ימי כשהוא בכיסא גלגלים (עונה 6) ואיחוד עם קרייג שמוביל לפרישתה מבית הספר. (עונה 7)
את אשלי גילמה השחקנית מליסה מקינטייר.
אשלי הייתה דמות ראשית בעונות 1–4, משנית בעונות 6–7 ואורחת בעונה 5.
דגראסי: הדור הבא ודגראסי: הכיתה הבאה > ג'ימי ברוקס

| --- | --- |

ג'ימי בדגראסי: הדור הבא, עונה 5.
 הופעה ראשונה:  "Family Politics" (דגראסי: הדור הבא; 2001)
 הופעה אחרונה:  "Lost In Love" (דגראסי: הדור הבא; 2008)
 מספר הופעות:  100 פרקים
 גילום הדמות:  אוברי גרהאם
ג'ימי ברוקס (באנגלית: Jimmy Brooks) הוא בוגר תיכון דגראסי, מחזור 2007. הוא בא ממשפחה אמידה והיה כוכב כדורסל בבית הספר. על אף הרקע האמיד שלו, ג'ימי נותר צנוע ובעל ראש פתוח. חייו של ג'ימי השתנו לעד כאשר הוא נורה בידי חברו לספסל הלימודים, ריק מוריי ונהיה מרותק לכיסא גלגלים.
חברו הטוב ביותר הוא ספינר מייסון, על אף חילוקי הדעות הרבים ביניהם. הוא חבר טוב של פייג' מייקלצ'אק, מרקו דל רוסי, אלי נאש, טרי מק'גרגור וקרייג מאנינג. הייתה לו יריבות עם שון קמרון.
הוא מאורס לטרינה, נכון לעונה 8. הוא יצא בעבר עם אשלי קרווין והייזל אדן.
מקווי העלילה הבולטים שלו- מערכת היחסים שלו עם אשלי קרווין (עונות 1–2, 6-7), מערכת היחסים שלו עם הייזל (עונות 3–5), התמודדות עם מצבו החדש כנכה בכיסא גלגלים (עונות 4–7), גילוי אהבתו לאומנות (עונה 6) וסיום לימודיו בזרועות חברתו החדשה, טרינה. (עונה 7)
את ג'ימי גילם השחקן אוברי גרהאם.
ג'ימי היה דמות ראשית בעונות 1–7 ואורח בעונה 8.
דגראסי: הדור הבא ודגראסי: הכיתה הבאה > פייג' מייקלצ'אק

| --- | --- |

פייג' בדגראסי: הדור הבא, עונה 4.
 הופעה ראשונה:  "Family Politics" (דגראסי: הדור הבא; 2001)
 הופעה אחרונה:  "#ThrowbackThursday" (דגראסי: הכיתה הבאה; 2016)
 מספר הופעות:  101 פרקים
 גילום הדמות:  לורן קולינס
פייג' מייקלצ'אק (באנגלית: Paige Michaelchuk) היא בוגרת תיכון דגראסי, מחזור 2006. היא אחותו הצעירה של דילן מייקלצ'אק ומייסדת קבוצת המעודדות בדגראסי, אשר המשיכה לפעול גם זמן רב אחרי שסיימה ללמוד. תחילה היא הצטיירה כנערה פופולרית רשעית, יפה, מניפולטיבית ושטחית, אך מאוחר יותר התפתחה לבחורה חריפה, חכמה ואמביציוזית בעלת צד רך.
חבריה הטובים ביותר הם הייזל אדן ומרקו דל רוסי. היא חברה טובה של אשלי קרווין, ג'ימי ברוקס, טרי מק'גרגור, ספינר מייסון, אלי נאש, קרייג מאנינג וג'יי. טי. יורק. הייתה לה יריבות עם אלי נאש (לפני שנהפכו לחברות), מאני סנטוס, הת'ר סינקלייר ודארסי אדוורדס.
היא רווקה, נכון לעונה 8. היא יצאה בעבר עם ספינר מייסון, מאט אוליאנדר, אלכס נונז, ג'סי סטפנוביק וגריפין פירס-טיילור.
מקווי העלילה הבולטים שלה- התמודדות עם אונס (עונה 2), מערכת יחסים עם ספינר (עונות 3–4), המשפט של האנס שלה שהסתיים בזיכויו (עונה 4), התנסות לסבית ראשונה שהתפתחה למערכת יחסים עם אלכס (עונות 5–7), התמודדות עם התקפי חרדה באוניברסיטה (עונה 6) וניסיונותיה להצליח כסטייליסטית \ שחקנית בהוליווד. (עונה 8)
את פייג' גילמה השחקנית לורן קולינס.
פייג' הייתה דמות ראשית בעונות 1–8, וחזרה להופעת אורח בדגראסי: הכיתה הבאה, עונה 2.
דגראסי: הדור הבא ודגראסי: הכיתה הבאה > ספינר מייסון

| --- | --- |
 הופעה ראשונה:  "Family Politics" (דגראסי: הדור הבא; 2001)
 הופעה אחרונה:  "#ToMyFutureSelf" (דגראסי: הכיתה הבאה; 2016)
 מספר הופעות:  141 פרקים
 גילום הדמות:  שיין קיפל
 
גאווין (ספינר) מייסון (באנגלית: Spinner Mason) הוא בוגר תיכון דגראסי, מחזור 2007. במשך זמן רב, ספינר היה בריון כוחני עד הירי בבית הספר, שבעקבות שמועה שהוא הצית ביורה החליט לירות בחברו הטוב של ספינר, ג'ימי, מה שהפך אותו למשותק ברגליו. אחרי שחבריו גילו על מעורבותו בתקרית והרחיקו אותו, ספינר שינה את דרכיו וחבריו סלחו לו. הוא לוקה ב-ADHD ולוקח ריטלין.
חבריו הטובים ביותר הם ג'ימי ברוקס, מרקו דל רוסי וג'יי הוגארט. הוא חבר טוב של טרי מק'גרגור, הולי ג׳יי סינקלייר, הייזל אדן, פייג' ודילן מייקלצ'אק, אשלי קרווין ועוד. יש לו חברות\יריבות עם קרייג מאנינג.
הוא נשוי לאמה נלסון, נכון לעונה 9. הוא יצא בעבר עם פייג' מייקלצ'אק, מאני סנטוס, דארסי אדוורדס וג'יין וון.
מקווי העלילה הבולטים שלו- התעמרות בתלמידים ובמורה מיס קוואן (עונה 1), זקפה באמצע השיעור (עונה 2), מערכת יחסים עם פייג' (עונות 3–4), מעורבותו בתקרית הירי בבית הספר (עונה 4), מערכת יחסים עם דארסי ודרכו למחילה (עונה 5), מערכת יחסים עם ג'יין והתמודדות עם סרטן האשכים (עונה 7), תקרית ירי במסעדה בה הוא עובד (עונה 8) ונישואיו לאמה נלסון. (עונה 9)
את ספינר גילם השחקן שיין קיפל.
ספינר היה דמות ראשית בעונות 1–9 ואורח בעונה 14 ובדגראסי: הכיתה הבאה, עונה 2.
דגראסי: הדור הבא ודגראסי: הכיתה הבאה > טרי מק'גרגור

| --- | --- |
 הופעה ראשונה:  "Mother And Child Reunion" (דגראסי: הדור הבא; 2001)
 הופעה אחרונה:  "I Want Candy" (דגראסי: הדור הבא; 2004)
 מספר הופעות:  34 פרקים
 גילום הדמות:  כריסטינה שמידט
 
טרי מק'גרגור (באנגלית: Terri MacGregor) היא תלמידה לשעבר בתיכון דגראסי. היא בחורה פופולרית אך חסרת ביטחון בנוגע למשקל שלה. היא עזבה את בית הספר אחרי שהחבר שלה, ריק, הכניס אותה לקומה. כשהיא התעוררה, היא לא שבה יותר לדגראסי.
חברתה הטובה ביותר היא אשלי קרווין. היא חברה טובה של פייג' מייקלצ'אק, הייזל אדן, ג'ימי ברוקס וספינר מייסון.
היא רווקה, נכון לעונה 3. היא יצאה בעבר עם ריק מוריי.
מקווי העלילה הבולטים שלה- חוסר ביטחון בנוגע למשקל שלה (עונה 1), עבודתה כדוגמנית למידות גדולות (עונה 2) ומערכת היחסים שלה עם ריק, אשר נהג להרביץ לה. (עונה 3)
את טרי גילמה השחקנית כריסטינה שמידט.
טרי הייתה דמות ראשית בעונות 1–3.
דגראסי: הדור הבא ודגראסי: הכיתה הבאה > הייזל אדן

| --- | --- |
 הופעה ראשונה:  "Rumours and Reputations" (דגראסי: הדור הבא; 2002)
 הופעה אחרונה:  "High Fidelity" (דגראסי: הדור הבא; 2006)
 מספר הופעות:  58 פרקים
 גילום הדמות:  אנדריאה לואיס
 
הייזל אדן (באנגלית: Hazel Aden) היא בוגרת תיכון דגראסי, מחזור 2006. היא בחורה פופולרית ושטחית.
חברתה הטובה ביותר היא פייג' מייקלצ'אק. היא חברה טובה של אשלי קרווין, טרי מק'גרגור, ספינר מייסון ומרקו דל רוסי.
היא רווקה, נכון לעונה 5. היא יצאה בעבר עם ג'ימי ברוקס.
על אף היותה דמות ראשית, קו העלילה היחיד שהתמקד בדמותה של הייזל היה בעונה 2, בו הייזל מסתירה את היותה מוסלמית מחשש לבריונות כלפיה אך לבסוף משלימה עם זאת ומגלה לכולם.
את הייזל גילמה השחקנית אנדריאה לואיס.
הייזל הייתה דמות משנית בעונות 1–2 וראשית בעונות 3–5.
דגראסי: הדור הבא ודגראסי: הכיתה הבאה > קרייג מאנינג

| --- | --- |
 הופעה ראשונה:  "When Doves Cry" (דגראסי: הדור הבא; 2002)
 הופעה אחרונה:  "#FactsOnly" (דגראסי: הכיתה הבאה; 2017)
 מספר הופעות:  71 פרקים
 גילום הדמות:  ג'ייק אפשטיין
 
קרייג מאנינג (באנגלית: Craig Manning) הוא תלמיד לשעבר בדגראסי. קרייג הגיע לדגראסי כתלמיד חדש עם תשוקה לצילום אשר סובל מאביו המתעלל. מאוחר יותר הוא הועבר מחזקת אביו לחזקת בעלה של אמו, תלמיד דגראסי לשעבר ג'ואי ג'רמיה. עם הזמן העניין שלו בצילום דעך והוא הפך למוזיקאי.
חבריו הטובים ביותר הם מרקו דל רוסי, אלי נאש (שהייתה מאוהבת בו במשך שנתיים עד שהוא החזיר לה אהבה) וג'ימי ברוקס. הוא חבר טוב של שון קמרון, אמה נלסון ואשלי קרווין. יש לו חברות\יריבות עם ספינר מייסון.
הוא בזגויות עם אלי נאש, נכון לעונה 9. הוא יצא בעבר עם מאני סנטוס, אשלי קרווין.
מקווי העלילה הבולטים שלו- התמודדות עם אביו המתעלל (עונה 2), מערכת יחסים עם אשלי (עונות 3–4), בגידה באשלי שמובילה להיריון (והפלה) של מאני (עונה 3), אבחון של הפרעה דו-קוטבית (עונה 4), הגשמת חלומו כמוזיקאי (עונה 5) והתמכרות לסמים (עונה 6).
את קרייג גילם השחקן ג'ייק אפשטיין.
קרייג היה דמות ראשית בעונות 2–5 ואורח בעונות 6–8 ובדגראסי: הכיתה הבאה, עונות 2 ו-4.
דגראסי: הדור הבא ודגראסי: הכיתה הבאה > אלי נאש

| --- | --- |
 הופעה ראשונה:  "Karma Chameleon" (דגראסי: הדור הבא; 2002)
 הופעה אחרונה:  "Degrassi Goes Hollywood" (דגראסי: הדור הבא; 2009)
 מספר הופעות:  74 פרקים
 גילום הדמות:  סטייסי פארבר
 
אלינור (אלי) נאש (באנגלית: Ellie Nash) היא בוגרת תיכון דגראסי, מחזור 2006. היא הגיעה בעונה 2 כתלמידה הגותית. לאט לאט הסטייל שלה התמתן, אך היא נשארה נאמנה לעצמה, צינית וחריפה.
החברים הטובים ביותר שלה הם מרקו דל רוסי, אשלי קרווין וקרייג מאנינג. היא חברה טובה של פייג' מייקלצ'אק, אלכס נונז וג'ימי ברוקס. הייתה לה יריבות עם פייג' מייקלצ'אק (לפני שנהפכו לחברות) ועם מאני סנטוס.
היא בזוגיות עם קרייג מאנינג, נכון לעונה 9. היא יצאה בעבר עם מרקו דל רוסי, שון קמרון, ג'סי סטפנוביק.
מקווי העלילה הבולטים שלה- מערכת יחסים עם מרקו טרם יציאתו מהארון (עונה 2), פגיעה עצמית (עונה 3), מערכת יחסים עם שון (עונות 3–4), התמודדות עם היעדרות אביה ואמה האלכוהוליסטית (עונה 4), אהבה חד צדדית לקרייג (עונות 5–8), תלאותיה באוניברסיטה ובמערכת העיתון של הקולג' (עונות 6–7) והתמודדות עם אביה החייל הפוסט-טראומתי. (עונה 3 ו-8)
את אלי גילמה השחקנית סטייסי פארבר.
אלי הייתה דמות משנית בעונה 2 וראשית בעונות 3–8.
דגראסי: הדור הבא ודגראסי: הכיתה הבאה > מרקו דל רוסי

| --- | --- |
 הופעה ראשונה:  "Girls Just Wanna Have Fun" (דגראסי: הדור הבא; 2002)
 הופעה אחרונה:  "#ThrowbackThursday" (דגראסי: הכיתה הבאה; 2016)
 מספר הופעות:  82 פרקים
 גילום הדמות:  אדמו רוג'יירו
 
מרקו דל רוסי (באנגלית: Marco Del Rossi) הוא בוגר תיכון דגראסי, מצטיין מחזור 2006. הוא תלמיד פופולרי ורקדן מוכשר (תחום שהוא נוטש מהר) אשר בהמשך מתלבט בנוגע לנטייתו המינית ויוצא מהארון.
חבריו הטובים ביותר הם אלי נאש, ג'ימי ברוקס, קרייג מאנינג, פייג' מייקלצ'אק וספינר מייסון. הוא חבר טוב של מאני סנטוס, אלכס נונז, הייזל אדן, הולי ג'יי סינקלייר ודקלן קווין.
הוא רווק, נכון לעונה 8. הוא יצא בעבר עם אלי נאש, דילן מייקלצ'אק, טים (לדייט אחד) ואריק.
מקווי העלילה הבולטים שלו- מערכת יחסים עם אלי נאש (עונה 2), יציאה מהארון וההשלכות של זה (עונה 3), מערכת יחסים עם דילן מייקלצ'אק (עונות 3–7), התמכרות להימורים (עונה 6) והתמודדות עם חיים באוניברסיטה (עונות 6–7).
את מרקו גילם השחקן אדמו רוג'יירו.
מרקו היה דמות משנית בעונה 2, ראשית בעונות 3–8 ואורח בעונה 9 ובדגראסי: הכיתה הבאה, עונה 2.
דגראסי: הדור הבא ודגראסי: הכיתה הבאה > אלכס נונז

| --- | --- |

אלכס בדגראסי: הדור הבא, עונה 5.
 הופעה ראשונה:  "Gangsta, Gangsta" (דגראסי: הדור הבא; 2003)
 הופעה אחרונה:  "Love is a Battlefield" (דגראסי: הדור הבא; 2007)
 מספר הופעות:  41 פרקים
 גילום הדמות:  דיאנה קסאלוס
אלכסנדרה (אלכס) נונז (באנגלית: Alex Nuñez) היא בוגרת תיכון דגראסי, מחזור 2006. היא הייתה "הילדה הרעה" בבית הספר.
היא חברה טובה של ג'יי הוגארט, מרקו דל רוסי, אלי נאש ושון קמרון. הייתה לה יריבות עם אמה נלסון.
היא רווקה, נכון לעונה 7. היא יצאה בעבר עם ג'יי הוגארט ופייג' מייקלצ'אק.
מקווי העלילה הבולטים שלה- המעורבות שלה בירי בבית הספר (עונה 4), מערכת יחסים עם פייג' מייקלצ'אק ויציאה מהארון כלסבית (עונות 5–7) השלמת בגרויות (עונה 6) ומציאת עבודה כחשפנית (עונה 6).
את אלכס גילמה השחקנית דיאנה קסאלוס.
אלכס הייתה דמות משנית בעונות 3–4, ראשית בעונות 5–6 ואורחת בעונה 7.
דגראסי: הדור הבא ודגראסי: הכיתה הבאה > ג'יי הוגארט

| --- | --- |
 הופעה ראשונה:  "Pride" (דגראסי: הדור הבא; 2003)
 הופעה אחרונה:  "Degrassi Takes Manhatten" (דגראסי: הדור הבא; 2010)
 מספר הופעות:  57 פרקים
 גילום הדמות:  מייק לובל
 
ג'ייסון "ג'יי" הוגארט (באנגלית: Jay Hogart) הוא תלמיד לשעבר בדגראסי. הוא היה ידוע כבריון בבית הספר, אך מאוחר יותר התפתח וניסה לכפר. הוא סולק מבית הספר אחרי מעורבותו בירי בבית הספר ומאז הוא עובד כמכונאי.
חבריו הטובים ביותר הם שון קמרון וספינר מייסון. הוא חבר טוב של טאוורז, אלכס נונז וג'ימי ברוקס.
הוא בזוגיות עם מאני סנטוס, נכון לעונה 9. הוא יצא בעבר עם אלכס נונז.
מקווי העלילה הבולטים שלו- המעורבות שלו בירי בבית הספר (עונה 4), מערכת יחסים מינית עם אמה נלסון (עונה 4) ומערכת יחסים עם מאני סנטוס (עונות 7–9).
את ג'יי גילם השחקן מייק לובל.
ג'יי היה דמות משנית בעונות 3–4, ראשית בעונות 5–7 ואורח בעונות 8–9.
דגראסי: הדור הבא ודגראסי: הכיתה הבאה > דארסי אדוורדס

| --- | --- |

דארסי בדגראסי: הדור הבא, עונה 5.
 הופעה ראשונה:  "Anywhere I Lay My Head" (דגראסי: הדור הבא; 2004)
 הופעה אחרונה:  "Fight the Power" (דגראסי: הדור הבא; 2008)
 מספר הופעות:  40 פרקים
 גילום הדמות:  שניי גריימס
דארסי אדוורדס (באנגלית: Darcy Edwards) היא תלמידה לשעבר בדגראסי. היא אחותה הגדולה של קלייר אדוורדס. היא נערה פופולרית ונוצרייה אדוקה, מה שלעיתים הביא לקונפליקטים עם תלמידים אחרים. היא עזבה את בית הספר כדי לבנות בתי ספר בקניה.
חברותיה הטובות ביותר הן מאני סנטוס וג'יין וון. היא חברה טובה של אמה נלסון ושנטיי בלאק. היא הייתה ביריבות עם פייג' מייקלצ'אק, ג'יי הוגארט, ג'וני דימרקו, מיה ג'ונס והולי ג'יי סינקלייר.
היא רווקה, נכון לעונה 8. היא יצאה בעבר עם ספינר מייסון ופיטר סטון.
מקווי העלילה הבולטים שלה- מערכת יחסים עם ספינר (עונה 5), פרסום תמונות נועזות ברשת והתמודדות עם סטוקר (עונה 6) ואונס שמוביל לניסיון התאבדות להתמוטטות נפשית בעקבותיו (עונה 7).
את דארסי גילמה השחקנית שניי גריימס.
דארסי הייתה דמות משנית בעונות 4–5, ראשית בעונות 6–7 ואורחת בעונה 8.